Dragovan Jovanović
Dragovan Jovanović (Dubona, 24. jul 1937 — Beograd, 11. jul 2012) bio je srpski filmski i pozorišni reditelj i pisac filmskih scenarija i radio drama.

Biografija 
Dragovan Jovanović je rođen u Duboni kod Mladenovca, 24. jula 1937. godine. Dramaturgiju je diplomirao na Fakultetu dramskih umetnosti, a još za vreme studija je na poziv Bojana Stupice postao dramaturg Jugoslovenskog dramskog pozorišta. Osnovao je festival Slobodarske svečanosti (danas Sofest) u Sopotu. Bio je direktor Muzeja pozorišne umetnosti i osnivač najvećeg glumačkog priznanja Dobričin prsten koje dodeljuje Savez dramskih umetnika Srbije.

Godine 1959. je za dramu A šta sad dobio prvu nagradu Beogradskog univerziteta. Sa Bajom Šaranovićem je osnovao avangardno pozorište Teatar u podrumu 1963. godine. Na festivalu u Karlovim Varima je nagrađen za najbolji antiratni film, dok je u Avelinu u Italiji nagrađen za režiju i glumu. Na festivalu filmskog scenarija u Vrnjačkoj Banji je za filmski scenario Momak protiv dobio gran pri.

Režirao je predstave u domu kulture u Mladenovcu i bio direktor Jugokoncerta kao i zamenik direktora u Zavodu za naučnu i tehničku saradnju.

Dva puta je tražio nacionalnu penziju koju nije dobio. Poslednje dane svog života je proveo u staračkom domu na Voždovcu, gde je preminuo 11. jula 2012. godine.

Filmografija

Režija 

|-
| 1972. ||Devojka sa Kosmaja || ratni
|-
| 1974. ||Protiv Kinga || drama
|-
| 1978. ||Miris zemlje || drama
|-
| 1978. ||Zapach ziemi || drama
|-
| 1978. ||Jugoslovenska zeleznica || biografski
|-
| 1980. ||Jugoazbest || biografski
|-
| 1981. ||Neimari budućnosti || biografski
|-
| 1982. ||Sablazan || ratni
|}

Scenario 

|-
| 1965. ||Srećan put čiko
|-
| 1968. ||Bekstvo
|-
| 1972. ||Devojka sa Kosmaja
|-
| 1978. ||Miris zemlje
|-
| 1978. ||Jugoslovenska zeleznica
|-
| 1980. ||Jugoazbest
|-
| 1981. ||Neimari budućnosti
|}

Izvori

Spoljašnje veze 

 
 Dragovan Jovanović - Filmska banka

Srpski filmski režiseri‎
Srpski teatarski režiseri‎
Srpski scenaristi
Biografije, Mladenovac